**ΘΕΜΑ 4**

Σε ένα πανελλήνιο διαγωνισμό ρομποτικής δήλωσαν συμμετοχή 1200 μαθητές από διάφορες περιοχές της χώρας. Οι μαθητές παρουσιάζουν τις κατασκευές τους ατομικά και βαθμολογούνται από 1 έως και 50. Όσοι μαθητές βαθμολογούνται από 46 έως και 50 λαμβάνουν διάκριση. Να γραφτεί πρόγραμμα σε ΓΛΩΣΣΑ το οποίο:

**4.1** Να περιλαμβάνει το τμήμα δηλώσεων.

**Μονάδες 2**

**4.2** Να διαβάζει τα ονόματα των διαγωνιζομένων μαθητών και τους αντίστοιχους βαθμούς τους, καταχωρίζοντάς τα στους πίνακες ΟΝ[ ] και ΒΘ[ ] αντίστοιχα. Κατά την καταχώριση γίνεται έλεγχος εγκυρότητας του βαθμού, εάν είναι στην αποδεκτή κλίμακα από 1 έως 50.

**Μονάδες 8**

**4.3** Να ταξινομεί τους διαγωνιζόμενους μαθητές ως προς την βαθμολογία τους, κατά φθίνουσα σειρά. Σε περίπτωση που υπάρχει ισοβαθμία μεταξύ των μαθητών, γίνεται αλφαβητική ταξινόμηση.

**Μονάδες 10**

**4.4** Να εκτυπώνει τα ονόματα και τους βαθμούς όλων των μαθητών που έλαβαν διάκριση.

**Μονάδες 5**